CELEX: 62008CA0389
Language: et
Date: 2010-10-06 00:00:00
Title: Kohtuasi C-389/08: Euroopa Kohtu (neljas koda) 6. oktoobri 2010 . aasta otsus (Grondwettelijk Hofi (Belgia) eelotsusetaotlus) — Base NV, Euphony Benelux NV, Mobistar SA, Uninet International NV, T2 Belgium NV, KPN Belgium NV versus Ministerraad (Elektrooniline side — Direktiiv 2002/21/EÜ (raamdirektiiv) — Artikli 2 punkt g ning artiklid 3 ja 4 — Riigi reguleeriv asutus — Liikmesriigi seadusandja, kes tegutseb riigi reguleeriva asutusena — Direktiiv 2002/22/EÜ (universaalteenuse direktiiv) — Võrgud ja teenused — Artikkel 12 — Universaalteenuse osutamise kohustuste netokulude arvestamine — Universaalteenuse sotsiaalkomponent — Artikkel 13 — Universaalteenuse osutamise kohustuste rahastamine — Ebaõiglase koorma kindlakstegemine)

4.12.2010   
            
            
               ET
            
            
               Euroopa Liidu Teataja
            
            
               C 328/2
            
         Euroopa Kohtu (neljas koda) 6. oktoobri 2010. aasta otsus (Grondwettelijk Hofi (Belgia) eelotsusetaotlus) — Base NV, Euphony Benelux NV, Mobistar SA, Uninet International NV, T2 Belgium NV, KPN Belgium NV versus Ministerraad
   (Kohtuasi C-389/08) (1)
   
   (Elektrooniline side - Direktiiv 2002/21/EÜ (raamdirektiiv) - Artikli 2 punkt g ning artiklid 3 ja 4 - Riigi reguleeriv asutus - Liikmesriigi seadusandja, kes tegutseb riigi reguleeriva asutusena - Direktiiv 2002/22/EÜ (universaalteenuse direktiiv) - Võrgud ja teenused - Artikkel 12 - Universaalteenuse osutamise kohustuste netokulude arvestamine - Universaalteenuse sotsiaalkomponent - Artikkel 13 - Universaalteenuse osutamise kohustuste rahastamine - Ebaõiglase koorma kindlakstegemine)
   2010/C 328/03
   Kohtumenetluse keel: hollandi
   
      Eelotsusetaotluse esitanud kohus
   
   Grondwettelijk Hof
   
      Põhikohtuasja pooled
   
   
      Hageja: Base NV, Euphony Benelux NV, Mobistar SA, Uninet International NV, T2 Belgium NV, KPN Belgium NV
   
      Kostja: Ministerraad
   
      Menetluses osales: Belgacom NV
   
      Ese
   
   Eelotsusetaotlus — Grondwettelijk Hof — Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) (EÜT L 108, lk 51; ELT eriväljaanne 13/29, lk 367) artikli 12 tõlgendamine — Universaalteenuse osutamise kohustuse netokulu arvestamine — Üksikjuhtumi hindamata jätmine
   
      Resolutsioon
   
   
               1.
            
            
               Euroopa Parlamendi ja nõukogu 7. märtsi 2002. aasta direktiiviga 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) iseenesest ei ole põhimõtteliselt vastuolus see, kui liikmesriigi seadusandja tegutseb reguleeriva asutusena Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) tähenduses, kui ta nende ülesannete täitmisel vastab viidatud direktiivides ette nähtud pädevuse, sõltumatuse, erapooletuse ja läbipaistvuse nõuetele ja kui neid ülesandeid täites tehtud otsuseid saab edasi kaevata asjaomastest pooltest sõltumatule organile — seda asjaolu peab kontrollima Grondwettelijk Hof.
            
         
               2.
            
            
               Direktiivi 2002/22 artikliga 12 ei ole vastuolus see, kui liikmesriigi reguleeriva asutusena tegutsev pädev seadusandja hindab üldiselt ning niisuguse universaalteenust pakkuva ettevõtja netokulude arvestuse alusel, kes varem ainsana seda teenust osutas, et universaalteenuse osutamine võib universaalteenust osutama määratud ettevõtjate jaoks olla ebaõiglane koorem.
            
         
               3.
            
            
               Direktiivi 2002/22 artikliga 13 on vastuolus see, kui nimetatud asutus tuvastab samal viisil ja sama arvutuse alusel, et neil ettevõtjatel lasub universaalteenuse osutamise tõttu ka tegelikult ebaõiglane koorem, ilma et ta nende kriteeriumide alusel konkreetselt kontrolliks iga asjaomase ettevõtja olukorda.
            
         
      (1)  ELT C 285, 8.11.2008.